laion/Wikipedia-Exotic huggingface dataset:
ניב ליבנר

ניב ליבנר (נולד בתל אביב ב-1 בנובמבר 1987) הוא רוכב אופניים ישראלי. ליבנר החל בגיל 11 לרכב בקבוצתו של נמרוד דובינסקי. בשנת 2005 זכה באליפות ישראל לנוער וב-2010 באליפות ישראל לבוגרים, לאחר שגבר במיאוץ אל קו הסיום על אייל רהט. שלישי סיים חברו לקבוצת "Israel Go Pro", רן מרגליות, איתו שיתף פעולה בכל המירוץ ובמיוחד בסיבוב האחרון של מסלול האליפות שנערכה באזור בית גוברין.. גם ב-2011 ניצח ליבנר באליפות ישראל, לאחר שגבר על יריביו בהפרש ניכר במסלול בעל האופי ההררי באזור רמות נפתלי. בשנים 2011-2013 רכב ליבנר בקבוצת "Amore & Vita" (אנ'). ישראל - אלוף ישראל ישראל - אלוף ישראל ישראל אלוף ישראל ספרד 1st Place XLV Baixo Miño – Val Miñor, Volta cilista Vigues, Elite ישראל, מקום ראשון בטור דה ישראל כללי ובכל ארבעת השלבים (עם רן מרגליות) בולגריה, 6th place stage 7B, National Tour of Bulgaria ספרד, 8th queen stage Vuelta Lugo ספרד, 9th queen stage Vuelta Coruna ספרד, 12th place, GC, Vuelta Lugo ספרד, 14th place, GC, Vuelta Coruna ישראל, מקום שלישי באליפות הארץ ישראל, מקום ראשון במרוץ התפוח כללי ושלושת השלבים ישראל, מקום ראשון ביער מגינים ישראל, מקום ראשון חריש ישראל, 3rd,The International המכביה השמונה-עשרה, Elite ישראל, 6th, The International המכביה השמונה-עשרה TT, Elite שווייץ 16th, GP Luzern צרפת, 12th place, 4th stage, Tour De La Guadeloupe (UCI 2.2) צרפת, 13th place, 2nd stage, Tour De La Guadeloupe (UCI 2.2) ישראל, מקום ראשון בטור ערד כללי, שלב ראשון ושני ישראל, מקום ראשון נאות קדומים ישראל, 1st place Harish Road Race, Israel ישראל, 1st place, Qiriat- Shmona-Yehodia junction, Israel טורקיה, 11th place, 1st stage, Mevlana-Tour (UCI 2.2) טורקיה, 18th place, 7th stage, Presidential Cycling Tour of Turkey (UCI 2.2) טורקיה, 20th place, 2nd stage, Presidential Cycling Tour of Turkey (UCI 2.2) בלגיה, 5th place, 1.13 race of Sinaai בלגיה 8th place, 1.12B race of ST-Anna-Peda ישראל, 1st place, Volvo Challenge XC marton race (U20) ישראל, 2nd place, Harish Road Race ישראל, 2nd place, XC marton of Mitzpe-Ramon בלגיה, 74th place, Omloop Het Volk Juniors (UCI 1.1) ישראל, 1st place, National Road Race Championship for Juniors, Israel ישראל, 1st place, yearly national ranking for Juniors ישראל, 2nd place, National Time-Trial Championship for Juniors מדיה וקבצים בנושא ניב ליבנר בוויקישיתוף ניב ליבנר, באתר Cycling Archives biciciclismo.com אייבי גילת, ריאיון עם ניב ליבנר, אתר "שוונג", דצמבר 2010 מעין אפרת, אליפות ישראל באופני כביש: בדרך לג'ירו עוצרים ברמות נפתלי, באתר הארץ, 24 ביוני 2011 תיאור המירוץ כפי שנמסר על ידי ליבנר, פורום אופני כביש בתפוז, 27 ביוני 2010 ירדן גזית, איטליה בישראל, ליבנר ואלה אלופי ישראל ברמות נפתלי, אתר איגוד האופניים בישראל, 25 ביוני 2011
חסיד שוטה

חסיד שוטה הוא כינוי גנאי שנתנו חז"ל לאדם שמנסה להחמיר בקיום מצוות, אך למעשה הוא נוהג כשוטה; כלומר, רצונו להתנהג כחסיד מוביל אותו לחטוא או לנהוג באופן מטופש. במשנה מתואר "החסיד השוטה", יחד עם דמויות מגונות אחרות, כ"מכַלי-עולם" או "מבַלי-עולם". רבי מנחם המאירי מגדיר מונח זה בהתבסס על דוגמאות מהתלמוד: ”עניין חסיד שוטה הוא שמתחסד ביותר מדאי אף במה שחסידותו גורם נזק או לעצמו או לאחר; כגון שמתענה בכל יום, או שרואה אשה טובעת בנהר ואומר איני יורד להצילה כדי שלא אסתכל בערווה, או שראה תינוק מבעבע בנהר ואומר אחלוץ תפילין קודם שאכנס.” (בית הבחירה להמאירי, סוטה כ,א) בשיח הכללי משמש הכינוי "חסיד שוטה" כמטבע לשון המתאר אדם הנוהה אחר מורה רוחני, תאוריה מדעית, תנועה פוליטית וכדומה, ורוחש להם נאמנות עיוורת. בתלמוד הבבלי מובאת דוגמה לחסיד שוטה: אדם הרואה אשה טובעת בנהר, אך ”לא מסיקנא לה משום דמסתכלנא בערוה [בעברית: לא אעלה אותה, משום (שבכך איאלץ) להסתכל בערווה]”; כלומר, לא מציל אותה כדי לא "להיכשל" באיסור הסתכלות בערווה. בדוגמה זו החסיד השוטה מעדיף לשמור על איסור הסתכלות בעריות על אף שבכך הוא מזניח את דין פיקוח נפש, החמור יותר מרוב המצוות שבתורה. בתלמוד הירושלמי מודגמת התנהגות של חסיד שוטה בכמה אופנים: איזהו "חסיד שוטה"? ראה תינוק מבעבע [=טובע] בנהר. אמר: לכשאחלוץ תפיליי – אצלנו; עם [=תוך כדי] כשהוא חולץ תפיליו – הוציא זה את נפשו. ראה תאנה בכורה, אמר: במי שאפגע [=שאפגוש] בו תחילה, אתננה לו. ראה נערה מאורסה, והיה רץ אחריה (הדא היא דתנינן: [ועל זה נאמר במשנה ש"מצילין אותן בנפשן {=מצילים את הנרדף ע״י הריגת הרודף}"] "הרודף אחר חבירו להורגו, אחר הזכור [=אנס הומוסקסואל], אחר נערה מאורסה [= מי שרוצה לאנוס נערה מאורסה]" (משנה סנהדרין ח,ז)). — תלמוד ירושלמי, מסכת סוטה, פרק ג', הלכה ד' ישנן שתי פרשנויות אפשריות לקטע האחרון; לפי הפרשנות הראשונה מדובר בשתי דוגמאות שונות: הראשונה עוסקת בביכורים, שבזמן בית המקדש היו מעלים אותם לכהנים בירושלים, והחסיד השוטה במקרה זה מתכנן לתת את הפרי לאדם הראשון שייתקל בו, כדי להימנע מהנאה מפרי ששייך לכהנים, על אף שבית המקדש כבר לא קיים. הדוגמה השנייה של הירושלמי, לפי פרשנות זו, היא של אדם הרואה נערה מאורסה שעומדת להיאנס, אך במקום להרוג את האנס ולהציל את הנערה הוא מבכר לרוץ אחר הנערה כדי להציל אותה בצורה אחרת כדי להישמר מאיסור רצח. למעשה, התעכבותו בהצלת הנערה כדי להישמר מאיסור רציחה, לכאורה, מביאה לכך שהנערה המאורסה תיאנס. לפי גישה אחרת מדובר בדוגמה אחת, שבה אדם נדר להעניק פרי יפה שהיה לו לאדם הראשון שייקרה בדרכו, ונקרתה בדרכו נערה מאורסה, וזה רץ אחריה כדי לתת לה את הפרי. השטות במעשה זה, היא שלמרות נדרו לתת את הפרי לאדם הראשון שנקרה בדרכו, לא היה עליו לרוץ אחר נערה המאורסה שכן זה מעורר חשד ויש בו אף סכנת חיים. הרמב"ם מגדיר כחסיד שוטה אדם המקדיש את כל ממונו. יוסף יצחק ליפשיץ, ‏אמונה או מורא, חסידות ופנאטיות, תכלת 4, קיץ תשנ"ח 1998 קיימות שתי גרסאות לכך. משנה, מסכת סוטה, פרק ג', משנה ד'. כך לפי כתב יד אוקספורד. נוסח שונה מצוי בכתב יד מינכן ובכתב יד ותיקן, והוא הנוסח המובא בדפוסי התלמוד: "לאו אורח ארעא לאיסתכולי בה ואצולה" (בעברית: זה לא דרך ארץ להסתכל עליה ולהציל אותה). תלמוד בבלי, מסכת סוטה, דף כ"א, עמוד ב'. כך מפרשים קרבן העדה והפני משה, על תלמוד ירושלמי, מסכת סוטה, פרק ג', הלכה ד'. שכן ייתכן כי יחשבו שהוא רוצה לאנוס אותה. ביאורי אגדות סוטה, מכון הלכה ברורה ובירור הלכה. משנה תורה לרמב"ם, ספר הפלאה, הלכות ערכים וחרמין, פרק ח', הלכה י"ח. מקדיש לֵמה?
שלטון המיעוט

שלטון המיעוט, המכונה גם "שלטון האליטות", הוא מצב שבו קיימת קבוצה בעלת עליונות פוליטית, כלכלית או תרבותית, השולטת במדינה או באזור מסוים, אף על פי שהיא מייצגת רק חלק קטן מהאוכלוסייה הכללית. בדרך כלל קבוצה כזו היא קבוצה אתנית בעלת מאפייני גזע, לאום, דת או תרבות, והיא מחזיקה בכמות בלתי מידתית של מוקדי כוח. במחקרים אחדים נטען שקיים שלטון מיעוט של האדם הלבן בתוך המערכת הבינלאומית, והם מכנים תופעה זו "אפרטהייד עולמי". האנתרופולוג ויליאם הבילנד ערך מחקר בשנת 1993 על פערי ההכנסות והכוח הכלכלי בין לבנים ושחורים ברחבי העולם, ומצא ש-71% מכלל הרווחים הכלכליים בעולם נעשים על ידי אירופאים ממוצא לבן. נשיא דרום אפריקה תאבו מבקי השתמש במונח "אפרטהייד עולמי" בנאום מפורסם משנת 2002. תופעת שלטון המיעוט באפריקה לא מוגבלת ללבנים. הדוגמה המפורסמת ביותר של שלטון מיעוט באפריקה היא שלטון שבט הטוטסי ברואנדה ובבורונדי. ישנם מקרים נוספים של מצבים בהם קבוצת מיעוט תופסת את רוב העמדות הכלכלית, ומשיגה עוצמה כלכלית גבוהה יותר מרוב האוכלוסייה. הדוגמאות הבולטות הן של יוצאי דרום אסיה במזרח אפריקה, והסינים באינדונזיה ומלזיה. בדוגמאות הבאות מתוארים מצבים בהיסטוריה שבהן מיעוט שלט במדינה, או שקבוצת מיעוט הייתה בעמדת כוח כלכלית או פוליטית יחסית לשאר האוכלוסייה, וכך שלטה בפועל במדינה. אפריקאנרים בדרום אפריקה וברודזיה, הנקראת כיום זימבבואה. המיעוט ההאשמי על הרוב הפלסטיני בירדן. אסייתים מזרח-אפריקאים בקניה, באוגנדה, בטנזניה ובמלאווי. מולאטים בהאיטי וג'מייקה. קריאולים ממוצא לבן במקסיקו ובארצות אחרות באמריקה הלטינית. הולנדים באינדונזיה. אוסטרים באימפריה האוסטרו-הונגרית. יוצאי אנגליה, בעיקר פרוטסטנטים, באירלנד בתקופה שלפני הכרזת מדינת אירלנד החופשית. רוסים במרכז אסיה, בעיקר בקזחסטן ובטורקמניסטן. שבט הטוטסי ברואנדה ובבורונדי. ערבים סונים ממוצא הוואלה במדינות המפרץ הפרסי. ברהמינים בהודו. יוונים במצרים, בתקופת תלמי הראשון. עלווים בסוריה. ערבים סונים בעיראק, בתקופת סדאם חוסיין. לבנים באזורים באמריקה הלטינית בהם יש רוב של מסטיסים ומולאטים. מסטיסים וסינים בפיליפינים. מסטיסים ומוסלמים במזרח טימור. חמולות ממוצא שריפי, מוריסקו ואנדלוסי במרוקו. שחורים ממוצא אמריקאי בליבריה. יוצאי הודו באיי פיג'י.
משלט

האם התכוונתם ל... מוצב - מערך מוגן המורכב ממספר עמדות מַשְלֶט - מכשיר הכולל משדר ומקלט אשר משולבים במשותף במעגל מודפס יישוב משלט - צורת התיישבות של היישוב היהודי בארץ ישראל
טוקסברי

טוּקְסְבֵרי (באנגלית: Tewksbury) היא עיר במדינת מסצ'וסטס שבארצות הברית. נכון ל-2010 התגוררו בעיר 28,961 תושבים. העיר יושבה לראשונה בשנת 1637 על ידי השבט Shawshin מטוקסברי[דרושה הבהרה] שבמחוז גלוסטרשייר (אנגליה), והם קראו לעיר ע"ש העיר ממנה הגיעו. בשנת 1854 בעקבות גל ההגירה למדינה, הוקם בית חולים בעיר. המקום פעל ברציפות עד שנת 1992, אז הפך לבית חולים פסיכיאטרי. כיום מבנה בית החולים מוגדר כמבנה היסטורי על ידי הרשם הלאומי של המקומות ההיסטוריים בארצות הברית (NRHP). שטח העיר הוא 54.5 קמ"ר, מתוכם 0.9 קמ"ר (כ-1.6%) מכוסה במים. בצפון העיר עובר נהר מרימאק (Merrimack River) ובדרומה נהר שוושן (Shawsheen River). העיר ממוקמת 40 ק"מ צפונית מערבית לבוסטון, הערים הסמוכות לה הן: לוול, וילמינגטון (Wilmington), אנדובר (Andover), וצ'למספורד (Chelmsford). במפקד האוכלוסין בשנת 2000 התגוררו בטוקסברי 28,851 איש, 7692 משפחות, ב-10,158 יחידות דיור. ההרכב הגזעי של העיר: 96.44% לבנים, 1.22% היספנים, 0.67% אפרו אמריקאים, 0.12% אינדיאנים, ו-0.12% אסייתים. מדיה וקבצים בנושא טוקסברי בוויקישיתוף אתר האינטרנט הרשמי של טוקסברי (באנגלית) אתר העירייה אתר החברה ההיסטורית של טוקסברי אתר בית החולים טוקסברי, באתר אנציקלופדיה בריטניקה (באנגלית)
הסופרליגה הרוסית בכדורסל

הסופרליגה הרוסית בכדורסל (ברוסית: Баскетбольная Суперлига) הוא שמה של ליגת המשנה הרוסית בכדורסל מאז סתיו 2010. קודם לכן, ליגת המשנה הרוסית בכדורסל הייתה ליגה ב' של האליפות הרוסית בכדורסל. עד עונת 2012, אלופת הסופרליגה הייתה עולה אוטומטית לליגת העל הרוסית בכדורסל. לאחר שהליגה המאוחדת של VTB הפכה לליגת הכדורסל הבכירה ברוסיה, קבוצה שמבקשת לשחק בליגה המאוחדת חייבת לעבור מבחני התאמה לארח משחקים גדולים, תקציב ותשתיות מתאימות לפני שהיא מורשית לשחק בליגה המאוחדת. נותנת החסות היא חברת bwin. הליגה מנוהלת על ידי התאחדות הכדורסל הרוסית ומשחקים בה 32 קבוצות, שמחולקות ל-3 ליגות נפרדות: סופרליגה-1, סופרליגה-2 וסופרליגה-3. בליגה הסדירה הקבוצות משחקות אחת עם השנייה, משחק בית וחוץ. שמונה הקבוצות הטובות ביותר בסיום העונה הסדירה של סופרליגה-1 וסופרליגה-3 מעפילות לפלייאוף. בסופרליגה-2 מעפילות שתי הקבוצות הטובות ביותר. חימקי ברנאול דינמו ולדיווסטוק אוניברסיטט-יוגרה אירקוט נובוסיבירסק סמרה טמפ SUMZ UGMK קופול רודניקי צסק"א-2 ווסטוק-65 אופימץ ארסנל טולה טמבוב דינמו סטברופול מטאלורג מגניטוגורסק ליגת העל הרוסית בכדורסל אתר האינטרנט הרשמי של התאחדות הכדורסל הרוסית העונה הופסקה בעקבות התפרצות נגיף הקורונה ברוסיה, אך בהמשך התאחדות הכדורסל הכריזה על המיקומים, בהתאם למצב הטבלה בעת הפסקת העונה.
עוגת באטנברג

עוגת באטנברג (באנגלית: Battenberg cake) היא עוגת ספוג פופולרית במטבח הבריטי המוגשת לרוב במסגרת ארוחת תה של מנחה. בעת חיתוך העוגה מתקבל מראה של מעין לוח שחמט בשני צבעים - ורוד וצהוב. העוגה לרוב מצופה בשכבת מרציפן. העוגה מורכבת משתי עוגות מלבניות, אחת ורודה ואחת צהובה, שנפרסו לאורכן לשתי רצועות שוות ברוחבן ובגובהן, והודבקו זו על גבי זו לסירוגין עם שכבת ריבת אפרסקים, לימון או אוכמניות דקה ביניהן. על פי הסברה המקובלת, העוגה נאפתה לראשונה בשנת 1884 לכבוד יום נישואיה של ויקטוריה, נסיכת הסן, נכדתה של המלכה ויקטוריה עם לודוויג פון באטנברג. ארבעת הריבועים הפנימיים מייצגים את ארבעת נסיכי באטנברג: לודוויג, אלכסנדר, היינריך ופרנץ. קק לאפיס סראוואק - עוגת שכבות צבעוניות לתה של מנחה מאינדונזיה מדיה וקבצים בנושא עוגת באטנברג בוויקישיתוף היסטוריה של העוגה מתכון להכנת העוגה מתכון באתר פיית המתכונים
אנריקו צ'רוטי

אנריקו צ'רוטי (באיטלקית: Enrico Ceruti; ‏ 1806–1883) היה בונה כינורות איטלקי יליד קרמונה, הידוע כאחרון בשושלת המפוארת של בוני כלי קשת בקרמונה. אנריקו היה בנו של ג'וזפה צ'רוטי ונכדו של ג'ובאני באטיסטה צ'רוטי. נוסף לבניית כלי נגינה, היה פעיל גם כסוחר בכלים עתיקים משובחים ועמד בקשרי מסחר עם לואיג'י טאריסיו (Luigi Tarisio) ועם ז'אן-בטיסט וויון (Jean-Baptiste Vuillaume). בהיותו דור שלישי לבוני כינורות, למד אנריקו את משלח ידו מאביו ג'וזפה, וכמוהו גם ניגן בקונטרבס. בשנת 1826 עזב את בית המשפחה. ברשומות הוא מופיע בשנת 1830 כבונה כינורות, אם כי מן השנים שלפני 1840 נותרו רק כלים ספורים שיצר. מומחים מעלים סברה, כי אנריקו עבד עם אביו בשנות ה-40' וה-50' של המאה ה-19, סיבה אפשרית לנדירותם יוצאת הדופן של כלים מעשה ידי ג'וזפה בתקופה זו. אנריקו עלה על אביו הן כבונה כלי נגינה והן כנגן קונטרבס. בתקופה שבה טובי היצרנים האירופאים חיקו את סטרדיואריוס ואת גוארנרי דל ג'זו, בחר אנריקו בנתיב שונה. עבודתו מלמדת, כי שאב את השראתו במידה רבה ממשפחת ברגונצי. אנריקו הציג את כלי הנגינה שבנה בתערוכות בערים שונות באירופה, אך על אף זכייה במדליה בלונדון, נראה שעבודתו לא זכתה להערכה רבה מחוץ לאיטליה ועל כן לא צבר עושר רב. בין תלמידיו הנודעים גאטנו אנטוניאצי. Duane Rosengard, Contrabbassi Cremonesi, Ed.Turris, Cremona, 1992. The Late Cremonese - by Erin Shrader STRINGS magazine The Late Cremonese Makers - Dmitry Gindin Four Centuries of Violin Making - Tim Ingles Vannes, Rene (1985) [1951]. Dictionnaire Universel del Luthiers (vol.3). Bruxelles: Les Amis de la musique. OCLC 53749830. William, Henley (1969). Universal Dictionary of Violin & Bow Makers. Brighton; England: Amati. ISBN 0901424005. Walter Hamma, Meister Italienischer Geigenbaukunst, Wilhelmshaven 1993, ISBN 3-7959-0537-0 צ'ארלס בר ודואן רוזנגארד, "אנריקו צ'רוטי", מילון גרוב למוזיקה ומוזיקאים אונליין בר ורוזנגארד, שם בר ורוזנגארד, שם
מסע המלך (סדרת משחקים)

מסע המלך (אנגלית: King's Quest) היא סדרה של משחקי הרפתקאות מתוצרת Sierra Entertainment (לשעבר Sierra On-Line). הסדרה נחשבת בעיני רבים כקלאסיקה מתור הזהב של משחקי ההרפתקה והיא זאת שבנתה בראש ובראשונה את המוניטין של החברה, כהמשך להצלחה של הפרק הראשון בסדרה - משחק הרפתקה ממוחשב ה"תלת-ממדי" הראשון. על העיצוב של כל המשחק אחראית אחת מהבעלים של סיירה, רוברטה ויליאמס (Roberta Williams). העולם בו מתרחשת סדרת "מסע המלך" אינו עקבי מאוד או מתוחכם במידה רבה. הוא מקיף מעל עשרה עולמות שונים, ביניהם Daventry (מסע המלך 1), Kolyma (מסע המלך 2), Llewdor (מסע המלך 3), Tamir (מסע המלך 4) ו-Serenia (מסע המלך 5). הדמויות הראשיות בכל פרק בסדרה הן המלך גרהאם (King Graham) ובני משפחתו. קיים רק יוצא מן הכלל אחד - "מסע המלך 8" - בו השחקן שולט על סר קונר מדבנטרי (Sir Connor of Daventry), האביר של המלך גרהאם (שמופיע גם בחידוש הלא-רשמי של "מסע המלך 2", שם הוא יוצר קשר בין שתי הדמויות). עקב זאת, ובגלל ההתמקדות הגדולה באלמנטים של RPG וארקייד במשחק האחרון, מעריצים רבים נמנעים מלהחשיב אותו כהמשך אמיתי של הסדרה והם מכנים אותו KQ:MOE (King's Quest: Mask of Eternity). דמויות מפורסמות רבות ממיתוסים ואגדות מופיעות בסדרת המשחקים, כולל היפה והחיה, עוץ לי גוץ לי, כיפה אדומה והרוזן דרקולה. הם מופיעים בעיקר במשחקים המוקדמים יותר, בהם הקונספט היה פתרון של פאזלים בעולם פנטזיה סוריאליסטי. המשחקים המאוחרים יותר בסדרה דורשים שימוש רב יותר בלוגיקה ויש להם עלילה מבוססת יותר, בנוסף למקומות ודמויות ריאליסטיות. בסך הכול יצאו לאור שמונה משחקים בסדרת "מסע המלך". מספר אתרי אינטרנט מספקים תוכניות עבור פרק תשיעי בסדרה, אך למעשה לא קיים משחק רשמי כזה. אולם, קיימת קבוצה של מעריצים שעובדת בימים אלו על יצירת המשך לא רשמי לסדרה בשם The Silver Lining. מסעותיו של טורין - משחק הרפתקאות קומי מבית סיירה King's Quest 1: Quest for the Crown, באתר מסע אל העבר King's Quest 2: Romancing the Throne, באתר מסע אל העבר King's Quest 3: To Heir is Human, באתר מסע אל העבר King's Quest 4: The Perils of Rosella, באתר מסע אל העבר
הגביע הרוסי בכדורסל נשים

הגביע הרוסי בכדורסל נשים (ברוסית: Кубок России по баскетболу среди женщин) הוא טורניר פלייאוף המקביל לגביע הרוסי בכדורסל בקרב גברים. בגביע מתמודדות קבוצות מהפרמייר ליג הרוסי בכדורסל נשים, ליגת המשנה הרוסית בכדורסל נשים והליגה השלישית בחשיבותה בכדורסל הנשים הרוסי. התחרות נוסדה בשנת 2003. הקבוצה המנצחת משתתפת במשחקי יורוקאפ (נשים). הגביע הרוסי בכדורסל ערך זה הוא קצרמר בנושא כדורסל ובנושא ספורט ברוסיה. אתם מוזמנים לתרום לוויקיפדיה ולהרחיב אותו.
אלווין רדקובסקי

אלווין רדקובסקי (Alvin Radkowsky; שמו העברי: אברהם יצחק הכהן; 30 ביוני 1915 – 17 בפברואר 2002) היה פיזיקאי, מומחה להנדסה גרעינית. כיהן כפרופסור באוניברסיטת תל אביב ובאוניברסיטת בן-גוריון. היה ממפתחיה של הצוללת הגרעינית הראשונה. נולד בעיר אליזבת' שבניו ג'רזי. למד הנדסת חשמל בסיטי קולג' של ניו יורק וסיים תואר ראשון במדעים בשנת 1935. אחר כך למד לתואר שני (בהנחיית אדוארד טלר) בפיזיקה באוניברסיטת ג'ורג' וושינגטון, וסיים אותו בשנת 1941. לאחר מכן קיבל תואר דוקטור בפיזיקה מהאוניברסיטה הקתולית בוושינגטון הבירה בשנת 1947. בין השנים 1938 ל-1972 עבד במעבדת חיל הים האמריקני למחקר בהנעה גרעינית. בשנת 1950 מונה רדקובסקי לתפקיד המדען הראשי של המשרד, והיה אחראי על בניית הכור של הצוללת הגרעינית הראשונה "נאוטילוס" שהושקה ב-1954. בעקבות תרומתו הרבה להנדסה מונה לחבר באקדמיה הלאומית להנדסה בארצות הברית, וכעמית בחברה האמריקנית למדעי הגרעין, וזכה בפרסים רבים. רדקובסקי היה יהודי דתי. בשנת 1972 עלה לישראל עם משפחתו והתגורר בשכונת רמת חן שברמת גן. בישראל היה ממקורבי הרב יעקב ישראל קניבסקי ומדי שבת בא להתפלל עמו בבית הכנסת לדרמן בבני ברק. בין השנים 1972 ל-1994 לימד באוניברסיטת תל אביב ומשנת 1994 עד 2002 לימד באוניברסיטת בן-גוריון. במהלך השנים בארץ עסק במחקרים בכור הגרעיני בדימונה. רדקובסקי קידם את השימוש בתוריום בכורים גרעיניים, ובשנת 2002 ייסד את חברת Thorium power, שעסקה בתחום. עמי דור-און, גיבור ממלכת הסוד במצולות הים, באתר News1 מחלקה ראשונה, 30 בנובמבר 2007 מודעת אבל בניו יורק טיימס (באנגלית) ר. צביון, בית אמי. בני ברק, 2016. עמ' 311–312. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אברהם מלמד

האם התכוונתם ל... אברהם מלמד (חבר הכנסת) – חבר הכנסת מטעם המפד"ל בשנות ה-70 וה-80 אברהם מלמד (פייטן) – מחבר הפיוט "אגיל בשמחה ורון" (לקוטי קדמוניות 121) אברהם מלמד (פרופסור) – פרופסור ישראלי למחשבת ישראל אברהם מלמד (שחיין) – שחיין פרפר וחתירה ישראלי בולט בשנות ה-60 אברהם מלמד (רב) – מתלמידיו של הרב אברהם מוטאל
הפואמה הפדגוגית

הפואמה הפדגוגית הוא ספר מאת הסופר והמחנך הרוסי אנטון סמיונוביץ' מקרנקו שראה אור בשנת 1935. הספר זכה להצלחה רבה בברית המועצות והיה לאחד מהטקסטים המרכזיים בחינוך הסובייטי. הספר עוסק בזיכרונותיו מתהליך ההקמה של "מושבת גורקי" באוקראינה, כפר נוער לילדי רחוב בברית המועצות. מקרנקו מסביר בו על הקשיים שבהם נתקל ביישום התאוריות החינוכיות שלו במהלך ההקמה של הכפר בין השנים 1920 ל-1923. בספר הוא מתווה דרך שבה ניתן לחנך נערים שנראים "אבודים", כך שיהפכו להיות אזרחים תורמים בחברה. בשנת 1955 יצא בברית המועצות סרט על בסיס הספר. הספר תורגם לעברית על ידי אברהם שלונסקי והיה פופולרי בישראל. הביטוי "הפואמה הפדגוגית" קיבל את המשמעות של "מפעל חינוכי". לדוגמה לשימוש בביטוי בכותרת הספר "הפואמה הפדגוגית של לובה אליאב" מאת יהודה בר שלום על מפעלו החינוכי של אליאב. תקציר הספר (באנגלית) טקסט הספר המלא (ברוסית)
מרדכי בר-לב

מרדכי (מוטי) בר-לב (12 בנובמבר 1942 – 18 באפריל 1996) היה פרופסור בבית הספר לחינוך באוניברסיטת בר-אילן. מחקריו עסקו בסוגיות בחינוך הדתי (הפורמלי והבלתי פורמלי) בישראל. בין השנים 1948 ל-1955 למד בבית הספר הממלכתי דתי לבנים יעבץ בתל אביב. בשנת 1960 למד במדרשיית נועם בפרדס חנה, וב-1961 למד בישיבה הגבוהה כנסת חזקיהו בכפר חסידים. בין השנים 1962 ל-1965 שירת בצה"ל כמורה בבית ספר יסודי בבאר שבע וכן כמרכז ב"בני עקיבא". בשנת 1964 נישא למרים. בין השנים 1965 ל-1968 למד תואר ראשון בספרות וסוציולוגיה באוניברסיטת בר-אילן, ב-1969 השלים תעודת הוראה בפילוסופיה יהודית. בין השנים 1969 ל-1971 השלים תואר שני בחינוך וסוציולוגיה, אחר כך השתלם שנתיים בסוציולוגיה חינוכית באוניברסיטה העברית בירושלים, ובשנת 1977 קיבל תואר דוקטור בסוציולוגיה. בשנת 1979 נסע ללונדון, שם שימש שליח תנועת "בני עקיבא" ועשה פוסט-דוקטורט באוניברסיטת לונדון. בשנת 1983 החל ללמד בבית הספר לחינוך בבר-אילן. בשנים 1985–1986 היה עמית אורח במרכז ללימודים יהודיים באוניברסיטת הרווארד. בשנת 1991 מונה לפרופסור חבר, וב-1996 לפרופסור מן המניין. בר לב קיים מחקר בנושא יציאה בשאלה בקרב הנוער הדתי לאומי, שיצר הדים רבים. בשנת 1992 הוענק לו פרס פרנקפורט על תרומה ייחודית בחקר החינוך היהודי בישראל ובתפוצות. בר לב היה חבר בהנהלה הארצית של בני עקיבא וכן חבר הוועד של מעלה - המרכז לציונות דתית. התגורר בכוכב יאיר והיה אב לחמישה ילדים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. לזכרו של בר-לב הוקדשו שני ספרים: "Abiding challenges: research perspectives on Jewish education : studies in memory of Mordechai Bar-Lev" (Freund Publishing House Ltd., 1999) בעריכת ישראל ריץ' ומיכל רוזנק (באנגלית) חינוך כאתגר חברתי: אסופת מאמרים על החינוך הממלכתי-דתי ועל החינוך הבלתי-פורמלי, בעריכת זהבית גרוס ויובל דרור. זהבית גרוס, "מוטי בר-לב: מחוקר למעצב דרך", בתוך: דב שוורץ (עורך), אוניברסיטת בר-אילן - מרעיון למעש, הוצאת אוניברסיטת בר-אילן, תשס"ו, כרך ב, עמ' 304-296. מרדכי בר לב (1942-1996), דף שער בספרייה הלאומית
עבדאללה חאג' יחיא

עבדאללה חאג' יחיא (בערבית: عبد الله حاج يحيى; 1957 – 2009) היה ביוכימאי, רוקח ורופא ערבי-ישראלי, פרופסור לרוקחות קלינית בפקולטה לרפואה באוניברסיטה העברית בירושלים נולד בטייבה למשפחה בת שלושה אחים ושמונה אחיות. אביו היה רועה צאן. למד לתואר ראשון ברוקחות, תואר שני בביוכימיה, ותואר שלישי ברפואה ורוקחות. היה ממייסדי חברת אוקסון מדיקה (OxoN Medica) המבוססת על מחקריו של חאג' יחיא ופרופסור לסלי בנט. בשנת 2003 הוענק לחאג'-יחיא פרס קיי של האוניברסיטה העברית על כך שפיתח שיטה חדשנית לטיפול בבעיות עורקי הלב. הוא פיתח תרכובות אורגניות המכילות תחמוצות חנקן, הפועלות כמעכבות חימצון, שאינן גורמות לתופעות הלוואי של הניטרוגליצרין, שבו נהוג להשתמש לבעיות מסוג זה. היה ממייסדי ונשיא העמותה ישראלית לסוס ה"שגיה-ערבי". היה נשוי ואב לארבעה, התגורר בנווה שלום. נפטר באופן פתאומי בשנת 2009, היה בן 52 במותו. פרופ' אמנון הופמן ודר' באשיר קאדרי לזכרו של דר' עבדאללה חאג' יחיא ז"ל A scientist and a gentleman עבודות של עבדאללה חאג' יחיא חברת OxoN Medica מתכננת מחקרים חדשים ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
Nonesuch Records

Nonesuch Records היא חברת תקליטים השייכת כיום לתאגיד וורנר מיוזיק גרופ. החברה הוקמה בשנת 1964 על ידי ג'ק הולצמן. בהתחלה התמחתה במוזיקת בארוק ומוזיקה קאמרית במחירים זולים. בשנת 1970 מכר הולצמן את החברה ל-Kinney National Company שנמכרה אחר כך לוורנר מיוזיק. סדרת התקליטים של החברה, Nonesuch Explorer Series, היה בין סדרות מוזיקת עולם הראשונות שראו אור. במהלך השנים החברה הוציא תקליטים למלחינים בתחום המוזיקה המודרנית כמו: לואיס אנדריסן, פיליפ גלאס, סטיב רייך, ג'ון אדמס, לורה וירס והנריק גורצקי. בתחום המוזיקה הפופולרית הוציא תקליטים לוילקו (Yankee Hotel Foxtrot) וביורק. אתר האינטרנט הרשמי של Nonesuch Records (באנגלית) Nonesuch Records, ברשת החברתית פייסבוק Nonesuch Records, ברשת החברתית אקס (טוויטר) Nonesuch Records, ברשת החברתית אינסטגרם Nonesuch Records, סרטונים בערוץ היוטיוב ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
פטר לאץ

פטר לאץ (בגרמנית: Peter Latz; נולד ב-1939) הוא אדריכל נוף ומתכנן ערים גרמני. שותף במשרד LATZ+PARTNER ופרופסור אמריטוס לאדריכלות נוף באוניברסיטה הטכנית של מינכן. לאץ נולד בדארמשדט וגדל בזארלנד כבנו של ארכיטקט. לאחר שסיים את לימודי התיכון למד אדריכלות נוף בבית ספר הטכני במינכן ובשנת 1964, החל ללמוד בתוכנית ארבע שנתית לתכנון עירוני במכון לפיתוח עירוני ותכנון אזורי ב-RWTH אוניברסיטת אאכן. בשנת 1968 הקים עם רעייתו את המשרד LATZ+PARTNER. הוא נחשב למומחה לשיקום אזורים תעשייתיים או מזוהמים לשימוש חוזר כאתרי לנופש או מגורים. הוא מוכר בגרמניה בזכות פרויקט Landschaftspark, שבמהלכו שיקם אזור תעשייה נטוש ומזוהם בדיסבורג והפך אותו לפארק ציבורי. בשנת 2004 זכה בתחרות בינלאומית פומבית לתכנון של הר הזבל חירייה והפיכתו לפארק לציבור, לימים פארק אריאל שרון. בשנת 1973 מונה לפרופסור מן המניין באוניברסיטת קאסל, ובשנת 1983 עבר ללמד באוניברסיטה הטכנית של מינכן, עד לפרישתו בשנת 2008. שימש כפרופסור אורח באוניברסיטת הרווארד. משרד LATZ+PARTNER
משפחת ברגונצי

קארלו ברגונצי (באיטלקית: Carlo Bergonzi;‏ 21 בדצמבר 1683 - 9 בפברואר 1747) היה בונה כלי קשת איטלקי, שעשה את תקופת חניכותו אצל הירונימוס אמאטי, עבד עם גוז'פה גוארנרי ונחשב לגדול בתלמידיו של אנטוניו סטרדיווארי. קארלו ברגוטנצי הוא הראשון והחשוב ביותר במשפחת ברגונצי, משפחת בוני-כינורות רבת מוניטין וכבוד מקרמונה, עיר בעלת מסורת עשירה של בוני כלי קשת. הוריו חיו בשכנות לסטרדיווארי בפיאצה סן דומניקו בקרמונה. ברגונצי עשה תקופת חניכות אל סטרדיווארי ועם הזמן קיבל עליו את כל עבודות התיקון של סטרידווארי. מחמת הביקוש הרב לשירותי התיקון שלו, נבצר מברגונצי להקדיש את זמנו לבניית כלי נגינה רבים משלו. עיצובי הכינור של ברגונצי התבססו על דפוסים של סטדיווארי וגוארנרי. התוויות של ברגונצי שונות זו מזו, אך במתכונתן הטיפוסית הן מציינות תאריך, שם ומיקום. Anno 1733, Carlo Bergonzi fece in Cremona כינור "קרייזלר ברגונצי", הקרוי על שם הכנר פריץ קרייזלר, היה שייך בתקופה מסוימת לכנר יצחק פרלמן. הן קרייזלר והן פרלמן ניגנו בהופעות ובהקלטות בכינור זה. ידוע, כי כלים רבים הנושאים את התווית של ברגונצי אינם אותנטיים. צ'לו שהיה פעם ברשותו של פאבלו קזאלס נחשב במשך שנים למעשה ידיו של ברגונצי, משום שעל התווית שעליו היה כתוב: "קארלו ברגונצי... 1733". לאחר זמן התברר, כי הצ'לו נבנה בידי מטאו גופרילר. מיקלאנג'לו (1722 בקירוב - 1758), בנו של קארלו הראשון זוסימו (1725 בקירוב - 1777), בנו של קארלו הראשון קארלו השני (1758-1838, קרמונה), בנו של מיקלאנג'לו ניקולא (1746 בקירוב - 1796) בנו של מיקלאנג'לו Cowling, Elizabeth (1975). The Cello. New York: Charles Scribner's Sons. ISBN 0684141272. "Cello by Matteo Goffriller, 1700c (ex-Casals)". Cozio.com. אורכב מ-המקור ב-2007-11-22. נבדק ב-2008-04-23. מדיה וקבצים בנושא משפחת ברגונצי בוויקישיתוף "Violins, violas, cellos & double basses made by Carlo Bergonzi". Cozio.com. נבדק ב-2008-04-23.